 KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2011. november 16-i ülésére)

Tárgy: BESZÁMOLÓ AZ ÖNKORMÁNYZAT 2011. ÉVI KÖLTSÉGVETÉSÉNEK HÁROMNEGYEDÉVI TELJESÍTÉSÉRŐL
Kiskőrös Város Képviselő-testülete a Város 2011. évi költségvetését a 3/2011. (II. 10.) önk. rendeletében 2011. február 09-én fogadta el, amelyet a beszámoló időpontjáig négy alkalommal módosított.
KÖLTSÉGVETÉSI ELŐIRÁNYZATOK ALAKULÁSA

A költségvetési rendelet áprilisi módosítását elsősorban az eredeti költségvetésbe várható összegként beépített, 2010. évben képződött pénzmaradvány és az azt megelőző években képzett tartalék maradvány zárszámadáskor elfogadott összegeinek pontosítása tette szükségessé. A Város költségvetésében a költségvetési hiány belső finanszírozására szolgáló tételek: 40.155 ezer Ft működési célú, 155.291 ezer Ft felhalmozási célú pénzmaradvány; 884.861 ezer Ft előző évben képzett tartalék maradvány (felhalmozási célú). Beépítésre került 73.773 ezer Ft működési hitel, amelyből finanszírozzuk a 2010. december 31-i folyószámlahitel állomány visszafizetését.
A Bajcsy-Árpád utcai körforgalom engedélyezési terv tervezési díjához 1 millió Ft; a Városi Sporttelep nyilvános WC építéséhez 2,5 millió Ft; a belterületi csapadékcsatorna-hálózat fejlesztéséhez 2,5 millió Ft képzése történt meg átcsoportosítással.
A rendelet júniusi módosításakor az általános tartalék csökkent 3 millió Ft-tal, a 2011. évi működési hiány nem változott. 
A Képviselő-testület a 60/2011. (IV.28.) sz. Képv. test. határozatával vállalta, hogy 792 ezer Ft összegű támogatást biztosít a Bács-Szakma Zrt. 2011. évi működéséhez, az összeg beépítése átcsoportosítással megtörtént.

A KTKT kiskőrösi középiskoláinak érettségi- és szakmai vizsgáinak kiadásaihoz 12.124 ezer Ft az erre a célra elkülönített előirányzatból átcsoportosítással megtörtént. A KTKT Petőfi Sándor Általános Iskola fejlesztése DAOP-4.2.1 pályázat kiadásaihoz további 11.540 ezer Ft, a KTKT kiskőrösi általános iskoláinak táboroztatásához 691 ezer Ft átcsoportosítása vált szükségessé.
A Képviselő-testület a 2011. február 23-i és április 27-i ülésein döntött az önkormányzati egészségügyi, szociális és gyermekjóléti feladatokat ellátó intézmények átalakításáról, az új szervezeti struktúra szükségessé tette az előirányzatok átrendezését is.

A DAOP-3.1.2/A-11 Belterületi kerékpárutak fejlesztése pályázathoz 27.050 ezer Ft önerő képzése történt meg átcsoportosítással.

A rendelet augusztusi módosításakor a központi és helyi adatok egyezőségének biztosításához, a helyi önkormányzatok központosított előirányzatai, valamint a normatív hozzájárulásai és támogatásai jogcímenkénti összegeit és forrásait egyeztetni kellett a Magyar Államkincstár (továbbiakban: MÁK) adataival. A MÁK tájékoztatása alapján a májusi és júniusi normatív, kötött felhasználású támogatások jóváhagyott összegeinek átvezetése történt meg. 

A rendelet szeptemberi módosításakor a 2011. évi működési hiány összege csökkent 12.000 ezer Ft-tal a KTKT 2011. évi kiskőrösi hozzájárulás összegének csökkenése miatt  (a közoktatási tagintézmények 2010. évi szabad pénzmaradványa miatt 8.887 ezer Ft-tal, a bentlakásos szociális intézmény 2010. évi szabad pénzmaradványa miatt 5.675 ezer Ft-tal).

A fegyveres szervek hivatásos állományú tagjainak szolgálati viszonyáról szóló 1996. évi XLIII. törvény 276/A. §-a szerinti távolléti díj iránti kérelem elbírálásának rendjéről szóló 371/2010. (XII.31.) Korm. rendelet alapján a Kiskőrös Város Hivatásos Önkormányzati Tűzoltóság hivatásos állománya részére 28.681 ezer Ft állami támogatásból túlszolgálati díj, annak munkaadókat terhelő járulékai és kamat kifizetése történt meg, kiadási és bevételi előirányzatok beépítése megtörtént.
KÖLTSÉGVETÉSI ELŐIRÁNYZATOK HÁROMNEGYEDÉVI TELJESÍTÉSE

BEVÉTELEK

A bevételek részletes kimutatását az előterjesztés 3. sz. melléklete tartalmazza.

 








             Ezer Ft-ban
	Önkormányzati bevételek 
	Működési
	Felhalmozási
	Összesen

	Eredeti előirányzat
	1 898 519
	1 583 701
	 3 482 220

	Módosított előirányzat
	2 070 378
	2 077 300 
	4 147 678

	Teljesítés (finanszírozási célú bevételek nélkül)
	1 392 924
	181 211
	1 574 135

	Teljesítés %-ban
	68
	9
	38


Működési célú bevételek teljesítései összesenben az időarányostól kissé elmaradtak, amelyet részben az magyaráz, hogy a működési célú bevételi előirányzatok 16%-a finanszírozási célú bevétel (hitelfelvétel) és ennek teljesítése 2%.
A közhatalmi bevételek teljesítése 65%, a bérleti díj/lakbér-bevételek teljesítése mindösszesen 70%. Ennek oka, hogy akad olyan vevő, aki a III. negyedévi bérleti díjat/lakbért csak a IV. negyedévben teljesíti.
Az adóbevételek esetében a gépjárműadónál 103%, az iparűzési adónál 90%, az idegenforgalmi adónál 77% a teljesítés. 14,2 millió Ft pótlék, bírság bevétel érkezett be a helyi adókhoz, önkormányzati feladatokhoz kapcsolódóan.
Realizálódott 46,8 millió Ft működési célú kamat/hozambevétel, ennek 73%-a a kötvényhez kapcsolódik.
A támogatásértékű működési bevételek teljesítése 48%-os. Itt szerepelnek azok a szociális juttatások, amelyek jelentős része állami támogatás, így az év közben lebontott központi támogatás összegével az átvett pénzeszköz csökken és a tényleges bevétel a központi támogatásoknál realizálódik.
A 2011. évi népszámlálás végrehajtásával kapcsolatos kiadásokhoz biztosított fedezet 72%-a már megérkezett számlánkra, ezzel szemben a kiadások jelentős része 2011. november 1-jét követően fog teljesülni.
A prémiumévek programban résztvevő foglalkoztatásával kapcsolatos kiadások fedezetéhez is negyedévente benyújtottuk igényünket, 981 ezer Ft támogatásra váltunk jogosulttá. A nyári gyermekétkeztetés lebonyolításához 832 ezer Ft-ot biztosított a központi költségvetés. A Petőfi Sándor Városi Könyvtár könyvtári állományának gyarapítására 594 ezer Ft-ot kaptunk.
Az intézményeknél a bevételek teljesítése az éves tervezetthez képest 90%-ban valósultak meg. Ez annak köszönhető, hogy a Humán Szolgáltató Központ megszűnése miatti előirányzat átrendezés következtében közel 100%-os az adott költségvetési címnél a teljesítés, amely az össz-intézményi teljesítés százalékát növelte, illetve a hivatásos tűzoltóság túlszolgálati díj támogatása is már teljes összegében megérkezett.  

	 Ezer Ft-ban
Intézményi bevételek 
	Működési
	Felhalmozási
	Összesen


	Eredeti előirányzat
	72 126
	0
	72 126


	    - ebből: OEP támogatás
	33 100
	0
	33 100


	Módosított előirányzat
	96 975
	0
	96 975


	    - ebből: OEP támogatás
	33 100
	0
	33 100


	Teljesítés
	86 600
	400
	87 000


	    - ebből: OEP támogatás
	24 604
	0
	24604


	Teljesítés %-ban
	90
	0
	90



A felhalmozási célú bevételek szeptember 30-ig 9%-ban teljesültek, a felhalmozási kiadások is mindösszesen 10%-ban teljesültek. 
A teljesítés a kommunális adónál 92%, az átvett pénzeszközöknél 2%.
Támogatásértékű bevételek az alábbi pályázatokhoz érkeztek:

- Kiskőrösi Bölcsőde fejlesztése - DAOP-4.1.3/C-2008. pályázathoz 57.232 ezer Ft,

- a Járóbeteg szakellátó központ fejlesztése és korszerűsítése - DAOP-2009-4.1.1/B pályázathoz 56.510 ezer Ft,
- a Könyvtár fejlesztése - TIOP 1.2.3-08/1-2008-0052. pályázathoz 3.552 ezer Ft 

- a Szennyvízcsatorna-hálózat fejlesztése - KEOP-1-2-0. pályázathoz 7.448 ezer Ft.
KIADÁSOK









             Ezer Ft-ban

	Önkormányzati kiadások
	Működési
	Felhalmozási
	Összesen

	Eredeti előirányzat
	1 898 519
	1 583 701
	3 482 220

	Módosított előirányzat
	2 070 378
	2 077 300 
	4 147 678

	Teljesítés (finanszírozási célú kiadások nélkül)
	1 305 138
	206 552
	1 511 690

	Teljesítés %-ban
	63
	10
	37


Összes kiadási előirányzat teljesítése: 37%, ebből az intézményeknél: 69%










            Ezer Ft-ban

	Intézményi kiadások
	Működési
	Felhalmozási
	Összesen

	Eredeti előirányzat
	467 809
	225
	468 034

	Módosított előirányzat
	493 087
	275
	493 362

	Teljesítés
	336 669
	224
	336 893

	Teljesítés %-ban
	69
	82
	69


A kiadások teljesítését az előterjesztés 5. sz. melléklete részletesen tartalmazza. A bér- és járulék teljesítése az intézményeknél 70%, a központosított kiadásoknál 66%. A dologi előirányzat teljesítése intézményeknél 64%, a központosított kiadásoknál 65%. Ez a teljesítés jelzi a hivatalnál a visszafogottságot a hiány csökkentése érdekében. A Humán Szolgáltató Központ megszűnése miatti előirányzat átrendezés következtében közel 100%-os az adott költségvetési címnél a teljesítés, amely az össz-intézményi teljesítés százalékát növelte.  
A kötvénnyel kapcsolatban az 1-9. hónapban 21 millió Ft kamatkiadás, 4,6 millió Ft árfolyamveszteség és 1,4 millió Ft szaktanácsadási díj merült fel.

Jelentős összeg a Kiskőrösi Többcélú Kistérségi Társulás feladatellátásainak támogatása. A teljes önkormányzati működési kiadások 33%-át kitevő (459 millió Ft) támogatás időarányos részét átutaltuk. 
A kiadásokon belül a beruházásokat, felújításokat illetve az egyéb felhalmozási jellegű kiadásokat kiemelten célonként az előterjesztés 6. sz. melléklete tartalmazza.
A központosított beruházásoknál és felújításoknál a pénzügyi teljesítés 206.328 ezer Ft.
Legjelentősebb kifizetések a 2011. háromnegyedévben: 
- Kiskőrösi Bölcsőde fejlesztésével kapcsolatban - DAOP-4.1.3/C-2008. – 67.926 ezer Ft-ot fizettünk ki. 53 millió Ft-ból az épület teljeskörű átalakítása, korszerűsítése; 10, 3 millió Ft-ból játszóudvar kialakítása; 2,7 millió Ft-ból különféle taneszközök beszerzése; 744 ezer Ft-ból a műszaki ellenőrzés történt meg.
- A Járóbeteg szakellátó központ fejlesztése és korszerűsítése - DAOP-2009-4.1.1/B, amelyre 72.979 ezer Ft-ot fordítottunk. 37,3 millió Ft értékben korszerű eszközök beszerzése; 3,7 millió Ft-ból közbeszerzési eljárás lebonyolítása; 30 millió Ft-ból felújítás; 2,5 millió Ft-ból projektmenedzsmenti feladatok lebonyolítása történt meg.
- A Szennyvízcsatorna-hálózat VII-VIII. üteme KEOP pályázat előkészítő munkáira 14 millió Ft-ot fordítottunk.
- A Városi Könyvtár infrastrukturális fejlesztése pályázat keretén belül 15,7 millió Ft-ból ügyviteli, számítástechnikai eszközök beszerzése, épület-felújítás valósult meg.


Az államháztartásról szóló 1992. évi XXXVIII. törvény 8/A.§ (4) és (7) bekezdése értelmében a finanszírozási célú pénzügyi műveletek előirányzatait és annak teljesítéseit elkülönítetten tartalmazza a beszámoló a 2. melléklet III., IV. és V. bevételi, valamint az IV. kiadási címeiben és a kapcsolódó mellékletekben is. 
A beszámoló nem tartalmazza a -28.133 ezer Ft egyéb finanszírozás kiadásait, valamint a 3.195 ezer Ft egyéb finanszírozás bevételeit.
	A kötvény aktív ügyletei:

Dátumok
	Bank
	Tranzakció
	Paraméter
	Összeg


	2011.09.09.
	2011.10.11.
	Raiffeisen Bank
	HUF betét lekötés
	6,20 %
	51 486 000


	2011.09.15.
	2011.10.18.
	Raiffeisen Bank
	HUF betét lekötés
	6,20 %
	82 392 000


	2011.09.20.
	2011.10.20.
	Raiffeisen Bank
	HUF betét lekötés
	6,20 %
	103 880 000


	2011.09.22.
	2011.10.25.
	Raiffeisen Bank
	HUF betét lekötés
	6,20 %
	158 000 000


	2011.09.30.
	2011.11.04.
	Takarékbank
	HUF betét lekötés
	6,25 %
	474 399 946


	Összesen:
	870 157 946



A befektetett kötvényforrás 2011. szeptember 30-án 870 157 946 Ft-ot tett ki. A Raiffeisen Banknál rendelkezésre áll további 869 000 Ft, így a teljes kötvényforrás: 871 026 946 Ft.
A fentiek alapján javasolom, hogy a Képviselő-testület a 2011. évi költségvetés háromnegyedévi teljesítéséről szóló beszámolót fogadja el.

Kiskőrös, 2011. november 02.









Domonyi László sk









     Polgármester

HATÁROZAT-TERVEZET

Kiskőrös Város Képviselő-testülete a 2011. évi költségvetés háromnegyedévi teljesítéséről szóló beszámolót elfogadja.

